Astrapaeus

Astrapaeus er en slekt av biller som hører til familien kortvinger (Staphylinidae). Slekten omfatter bare én kjent art.

Utseende 
En nokså stor (10-15 millimeter), avlang, svart kortvinge med mursteinsrøde dekkvinger, minner overflatisk om artene i den store slekten Quedius. Hodet er stort og rundet med bred "hals", fasettøynene middelsstore og flate, antennene ganske tynne, pronotum stort og rundet, dekkvingene forholdsvis korte. Bakkroppen har en brunrødt tverrbånd som går over det sjuende og åttende leddet.

Levevis 
Arten kan finnes i hule trær og råtten, død ved, men også på bakken mellom løvstrø.

Utbredelse 
Arten er utbredt i Sør- og Mellom-Europa nord til det sørligste England og Polen.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger, Staphylininae Latreille, 1802
 Stammen Staphylinini Latreille, 1802
 Understammen Cyrtoquediina
 Slekten Astrapaeus Gravenhorst, 1802
 Astrapaeus ulmi (P. Rossi, 1790)

Referanser

Eksterne lenker 
 
 Astrapaeus på GBIF 
 UK Beetles - Astrapaeus ulmi. Nettside om arten

Storkortvinger
Biller formelt beskrevet i 1790
Dyr formelt beskrevet av Johann Ludwig Christian Gravenhorst
Dyr formelt beskrevet av Pietro Rossi